
στημίου Αθηνών και καθορισμός του εσωτερικού 
κανονισμού τους. 3 

432. Ίδρυση Εργαστηρίων στο Τμήμα Επιστήμης Φυ¬ 

ΑΠΟΦΑΣΕΙΣ 

Έγκριση Πρωτοκόλλου βασικών κατευθύνσεων συνερ¬ 
γασίας μεταξύ των Γενικών Αρχείων του Κράτους 
της Ελληνικής Δημοκρατίας και της Κρατικής Υπη¬ 
ρεσίας Αρχείων της Ρωσικής Ομοσπονδίας. Αθήνα, 


30.6.1993. 5 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 429 (1) 


Περί τροποποιήσεως και συμπληρώσεως του Ειδικού Κα¬ 
νονισμού Λειτουργίας του Νοσηλευτικού Ιδρύματος 
Μετοχικού Ταμείου Στρατού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 15 του Α.Ν. 1137/1946 
«Περί κυρώσεως και κωδικοποιήσεως των διατάξεων των 
αφορωσών, το Νοσηλευτικό Ίδρυμα Μετοχικού Ταμείου 
Στρατού» (ΦΕΚ 113/Α720.3.1946), όπως η παράγραφος 
1 τούτου αντικαταστάθηκε με το άρθρο μόνο του Ν. 3821 / 
1958 (ΦΕΚ 41 /τ.Α722.3.1958). 

β. Τις διατάξεις του Ν. 660/1977 «Περί Υπουργείου 
Εθνικής Αμυνας». 

γ. Τις διατάξεις του Ν. 1558/85 παράγραφος 5 άρθρο 
24 «Κυβέρνηση και Κυβερνητικά Όργανα». 


δ. Τον αριθμό 44-871 Πίνακα Οργανώσεως Υλικού 
(ΠΟΥ) του ΝΙΜΤΣ. 

ε. Την αριθμό 657/5.10.90 απόφαση του Διοικητικού 
Συμβουλίου του ΝΙΜΤΣ. 

στ. Την υπ’ αριθμό Υ.2009/20.5.93 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών» (ΦΕΚ 
365/τ.Β793). 

ζ. Την υπ’ αριθμό Υ1944/9.12.92 (ΦΕΚ 727 Β ) κοινή 
απόφαση του Πρωθυπουργού και του Υπουργού Εθνικής, 
Αμύνης «Ανάθεση αρμοδιοτήτων στους Υφυπουργούς 
Εθνικής Αμύνης Ιωάννη Σταθόπουλο και Σπήλιο Σπηλιω- 
τόπουλο». 

η. Τις διατάξεις του άρθρου 1 παράγραφος 8 του Ν. 
2085/92 «Ρύθμιση θεμάτων Οργάνωσης, λειτουργίας και 
προσωπικού της Δημόσιας Διοίκησης και άλλες διατάξεις» 
(Α' 170). 

θ. Το άρθρο 29Α του Ν. 1558/85, όπως προσετέθη με 
το άρθρο 27 του Ν. 2081/92 «Ρύθμιση του θεσμού των 
Επιμελητηρίων τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις» (Α’ 154). 

ι. Το γεγονός ότι από τις διατάξεις αυτού του διατάγμα¬ 
τος προκαλείται δαπάνη σε βάρος: 

α) Του Κρατικού Προϋπολογισμού για το έτος 1993 
ύψους δρχ. 5.300.000 περίπου, η οποία θα καλυφθεί από 
τις πιστώσεις υπό ΚΑΕ 5168. Για καθένα δε από τα επό¬ 
μενα οικονομικά έτη δρχ. 36.750.000 περίπου και θα κα¬ 
λυφθεί από τις πιστώσεις που θα εγγράφονται στους οι¬ 
κείους προϋπολογισμούς. 

β) Του προϋπολογισμού του ΝΙΜΤΣ για το έτος 1993 
ύψους δρχ. 38.200.000 περίπου, η οποία θα αντιμετωπι- 
σθεί από το ειδικό αποθεματικό του Π/Υ του ΝΙΜΤΣ. Για 
καθένα από τα επόμενα οικονομικά έτη δρχ. 266.300.000 
περίπου, που θα αντιμετωπισθεί από πιστώσεις που θα 
εγγραφούν στον προϋπολογισμό ΝΙΜΤΣ. 

11. Την υπ’ αριθμό 524/1993 γνωμοδότηση του Συμ¬ 
βουλίου της Επικρατείας, με πρόταση του Υπουργού Προ¬ 
εδρίας της Κυβέρνησης και των Υφυπουργών Εθνικής 
Αμυνας και Οικονομικών, αποφασίζουμε: 

Ο Ειδικός Κανονισμός Λειτουργίας του Νοσηλευτικού 
Ιδρύματος Μετοχικού Ταμείου Στρατού, όπως αυτός κυ¬ 
ρώθηκε με το από 28.4.1959 Β.Δ. (ΦΕΚ 95/1959) και 
τροποποιήθηκε και συμπληρώθηκε με τα υπ’ αριθμ. 371/ 

1960 (ΦΕΚ 821/1960), 562/1963 (ΦΕΚ 153/1963), 
667/1966 (ΦΕΚ 161/1966), 214/1967 (ΦΕΚ 40/1967), 
74/1970 (ΦΕΚ 21/1970) Β.Δ., καθώς και τα υπ’ αριθμό 
415/1974 (ΦΕΚ 165/τ.Α71974), 264/1975 (ΦΕΚ 78/ 
Τ.Α71975) και 1302/1981 (ΦΕΚ 324/τ.Α71981) Π.Δ. 
τροποποιείται και συμπληρώνεται, όπως παρακάτω: 

Αρθρο 1 

1 .α. Συνιστάται ως τμήμα και προστίθεται στα Εργαστή¬ 
ρια του Ιδρύματος που καθορίζονται στο κεφάλαιο II της 
παραγράφου 2 του άρθρου 3 του από 28.4.59 Β.Δ., όπως 
τούτο αντικαταστάθηκε και ισχύει με το άρθρο 2 του υπ’ 
αριθμό 1302/81 Π.Δ., Βιοχημικό - Αιμοδυναμικό Εργα¬ 
στήριο υπαγόμενο στο Αιμοδυναμικό Εργαστηριακό Κέ¬ 
ντρο. 

β. Οι θέσεις του μονίμου προσωπικού διακρίνονται και 
κατανέμονται κατά κατηγορίες και κλάδους ως εξής: 

- ΚΑΤΗΓΟΡΙΑ ΠΕ 

Κλάδος ΠΕ-Χημικών - Βιοχημικών: (Σύνολο θέσεων 2) 

- Εισηγητής Β’-Α’ ένας (1) 

- Δοκ. Γραμματέας - Γραμματέας Α’ ένας (1) 

- ΚΑΤΗΓΟΡΙΑ ΔΕ 

Κλάδος ΔΕ - Βοηθών Ιατρικών και Βιολογικών Εργαστη¬ 
ρίων: (Σύνολο θέσεων 1) 

- Δοκ. Γ ραφέας - Γ ραμματέας Α’ ένας (1) 

γ. Του τμήματος αυτού προΤσταται υπάλληλος του κλά¬ 
δου ΠΕ Χημικών - Βιοχημικών με βαθμό τμηματάρχη 
Β’-Α’. 

2.α. Καταργείται το Κέντρο Φυσικοθεραπείας του Κε¬ 
φαλαίου II της παραγρ. 2 του από 28.4.59 Β.Δ., όπως 
τούτο αντικαταστάθηκε και ισχύει με το άρθρο 2 του υπ’ 
αριθμό 1302/81 Π.Δ. και η υπαγωγή του Κέντρου τούτου 
στην Ορθοπεδική Κλινική και συνιστάται Τμήμα Φυσικο¬ 
θεραπείας. 

β. Οι θέσεις του μόνιμου προσωπικού του Τμήματος 
Φυσικοθεραπείας διακρίνονται και κατανέμονται κατά 
Κατηγορίες και Κλάδους ως εξής: 

- ΚΑΤΗΓΟΡΙΑ ΤΕ 

Κλάδος ΤΕ - Φυσικοθεραπείας: (Σύνολο θέσεων 5) 

- Τμηματάρχης Β’-Α’ ένας (1) 

- Εισηγητής Β-Α’ δύο (2) 

- Δοκ. Γ ραμματέας - Γραμματέας Α’ δύο (2) 

γ. Του Τμήματος Φυσικοθεραπείας προΐσταται υπάλλη¬ 
λος του Κλάδου ΤΕ Φυσιοθεραπευτών με βαθμό Τμημα¬ 
τάρχη Β’-Α’. 

Αρθρο 2 

1. Το κεφάλαιο IV της παραγράφου 2 του άρθρου 3 του 
από 28.4.1959 Β.Δ. περί της Νοσηλευτικής Υπηρεσίας, 
όπως τούτο είχε μέχρι σήμερα τροποποιηθεί και ισχύει 
αντικαθίσταται, όπως παρακάτω: 

«IV. Νοσηλευτική Υπηρεσία» 

Η Νοσηλευτική Υπηρεσία είναι Διεύθυνση και περιλαμ¬ 
βάνει τρεις (3) Νοσηλευτικούς Τομείς και δύο (2) Νοση¬ 
λευτικά Τμήματα: 

Α. Ο πρώτος (1ος) Παθολογικός Τομέας περιλαμβάνει 
τα παρακάτω οκτώ (8) Νοσηλευτικά Τμήματα: 

(1) Α’ Παθολογικό 

(2) Β’ Παθολογικό 

(3) Γ’ Παθολογικό 

(4) Πνευμονολογικό 

(5) Νεφρολογικό 


(6) Νευρολογικό 

(7) Καρδιολογικό 

(8) ΜΕΘ Καρδιολογική. 

Β. Ο δεύτερος (2ος) Χειρουργικός Τομέας περιλαμβά¬ 
νει τα παρακάτω οκτώ (8) Νοσηλευτικά Τμήματα: 

(1) Α’ Χειρουργικό 

(2) Β’ Χειρουργικό 

(3) Καρδιοχειρουργικό 

(4) Μικτό Τμήμα (VII) 

(5) Ουρολογικό 

(6) Χειρουργείο 

(7) Μετεγχειρητική Ανάνηψη 

(8) ΜΕΘ Μετεγχειρητική. 

Γ. Ο τρίτος (3ος) Εργαστηριακός Τομέας περιλαμβάνει 
τα παρακάτω έξι (6) Νοσηλευτικά Τμήματα: 

(1) Εξωτερικά Ιατρεία Α’ 

(2) Εξωτερικά Ιατρεία Β’ 

(3) Εξωτερικά Ιατρεία Γ 

(4) Μονάδα Τεχνιτού Νεφρού 

(5) Αιμοδυναμικό 

(6) Εργαστηρίων και Αιμοδοσίας 
(Μικροβιολογικό - Βιοχημικό - Αιματολογικό - Ακτι¬ 
νοδιαγνωστικό - Ακτινολογικό - Πυρηνικής Ιατρικής 
- Παθολογοανατομικό - Κυτταρολογικό). 

Δ. (1) Τμήμα Εσπερινής βάρδιας 
(2) Τμήμα Νυκτερινής βάρδιας. 

Ε. Η εκπαίδευση του Νοσηλευτικού προσωπικού ανατί¬ 
θεται στη Διεύθυνση της Νοσηλευτικής Υπηρεσίας». 

2. Στο Νοσοκομείο συνιστάται νοσηλευτική επιτροπή 
που αποτελείται από: 

α. Το Δ/ντή - Δ/ντρια της Νοσηλευτικής Υπηρεσίας, ως 
Πρόεδρο. 

β. Έναν (1) Προϊστάμενο Τμήματος από κάθε Τομέα. 

γ. Ένα (1) Διπλωματούχο Τμήματος από κάθε Τομέα. 

Τα μέλη (β) και (γ) εκλέγονται για δύο (2) χρόνια με μυ¬ 
στική ψηφοφορία από το Νοσηλευτικό προσωπικό του 
αντίστοιχου τομέα, που συνέρχεται με πρόσκληση του 
Προϊσταμένου αυτου. 

Τα μέλη της Νοσηλευτικής Επιτροπής εκλέγουν με μυ¬ 
στική ψηφοφορία τον Αντιπρόεδρο μεταξύ των υπό στοι¬ 
χείων (β) μελών και τον Γραμματέα μεταξύ των υπό στοι¬ 
χείων (γ) μελών. Η Νοσηλευτική Επιτροπή γνωμοδοτεί για 
κάθε θέμα που αφορά την οργάνωση και λειτουργία της 
Νοσηλευτικής Υπηρεσίας και εισηγείται σχετικά, με τον 
Πρόεδρό της, στα αρμόδια όργανα του Νοσοκομείου. 

3. Το Κεφάλαιο IV της παραγράφου 2 του άρθρου 4 του 
από 28.4.1959 Β.Δ., όπως τούτο είχε μέχρι σήμερα τρο¬ 
ποποιηθεί και ισχύει, αντικαθίσταται όπως παρακάτω: 

«IV Νοσηλευτικό Προσωπικό» 

I. Οι θέσεις του μονίμου προσωπικού της Νοσηλευτικής 
Υπηρεσίας διακρίνονται και κατανέμονται κατά κατηγο¬ 
ρίες και Κλάδους ως εξής: 

- ΚΑΤΗΓΟΡΙΑ ΠΕ 

Κλάδος ΠΕ - Νοσηλευτικής: 

Αυξάνονται κατά 7 οι προβλεπόμενες στον ισχύοντα 


Οργανισμό θέσεις (Σύνολο θέσεων 10) 

- Διευθυντής Β’-Α’ δύο (2) 

- Τμηματάρχης Β’-Α’ δύο (2) 

- Εισηγητής Β’-Α’ τρεις (3) 

-Δόκιμος Γραμματέας - Γραμματέας Α’ τρεις (3). 


Οι θέσεις αυτές, κατά τον αριθμό που δεν μπορούν να 
πληρωθούν λόγω έλλειψης υποψηφίων, πληρούνται από 

υποψηφίους για διορισμό, της κατηγορίας ΤΕ Νοσηλευ¬ 
τών - Νοσηλευτριών, και όχι παραπάνω από ποσοστό 25% 
του συνόλου των προκηρυσσομένων, εκάστοτε, για κά¬ 
λυψη κενών οργανικών θέσεων. 

- ΚΑΤΗΓΟΡΙΑ ΤΕ 

Κλάδος ΤΕ - Νοσηλευτικής: 

Αυξάνονται κατά 70 οι προβλεπόμενες στον ισχύοντα 
Οργανισμό θέσεις (Σύνολο θέσεων 140) 

- Διευθυντής Β'-Α' τρεις (3) 

- Τμηματάρχης Β’-Α’ είκοσι δύο (22) 

- Εισηγητής Β’-Α’ σαράντα οκτώ (48) 

- Δόκ. Γραμματέας - Γραμματέας Α’ εξήντα επτά (67), 

- ΚΑΤΗΓΟΡΙΑ ΔΕ 

Κλάδος ΔΕ - Βοηθών Νοσοκόμων: 

Αυξάνονται κατά 30 οι προβλεπόμενες στον ισχύοντα 
Οργανισμό θέσεις (Σύνολο θέσεων 270) 

- Τμηματάρχης Β’-Α’ δέκα (10) 

- Εισηγητής Β’-Α’ εκατόν δέκα (110) 

- Δόκ. Γραφέας - Γραμμ. Α’ εκατόν πενήντα (150). 
Κλάδος ΔΕ - Αρρένων Νοσοκόμων: 

- Εισηγητής Β'-Α’ δέκα (10) 

- Δόκιμος Γ ραφέας - Γ ραμματέας Α’ δεκαεπτά (17). 

- ΚΑΤΗΓΟΡΙΑ ΥΕ 

Κλάδος ΥΕ - Βοηθητικού Υγειονομικού προσωπικού: 
Αυξάνονται κατά 16 οι προβλεπόμενες στον ισχύοντα 
Οργανισμό θέσεις (Σύνολο θέσεων 60) 

-Επιμελητής Α’ δέκα (10) 

- Επιμελητής Γ’-Β’ είκοσι (20) 

- Δόκιμος Βοηθός - Βοηθός Υπάλληλος Α’τριάντα (30). 
Από τις παραπάνω θέσεις δεν θα πληρούνται ισάριθμες 

με τους υπηρετούντες κάθε φορά σε προσωρινές θέσεις 
υπαλλήλους με σχέση εργασίας ιδιωτικού δικαίου αντί¬ 
στοιχης ειδικότητας. Κατ’ εξαίρεση από τις θέσεις του 
Κλάδου ΥΕ - Βοηθητικού Υγειονομικού προσωπικού δεν 
θα πληρούνται ισάριθμες με τους υπηρετούντες κάθε 
φορά στον προσωρινό κλάδο ΔΕ Αρρένων Νοσοκόμων και 
τους με σχέση εργασίας Ιδιωτικού Δικαίου ιδίας ειδικότη¬ 
τας δευτεροβάθμιας εκπαίδευσης. 

II. «Προϊστάμενοι» 

Α. Της Νοσηλευτικής Υπηρεσίας προΐσταται υπάλληλος 
του Κλάδου ΠΕ Νοσηλευτικής ή, σε περίπτωση ελλεί- 
ψεως, του Κλάδου ΤΕ Νοσηλευτικής, με βαθμό Διευθυντή 
Β’-Α’. 

Β. Των Νοσηλευτικών Τομέων, που αποτελούν ενδιά¬ 
μεσο, μεταξύ Διεύθυνσης και Νοσηλευτικών Τμημάτων, 
επίπεδο διοίκησης, προΐστανται υπάλληλοι του Κλάδου 
ΠΕ ή ΤΕ Νοσηλευτικής, με βαθμό Διευθυντή Β’-Α’. 

Γ. Των Νοσηλευτικών Τμημάτων προΐστανται υπάλληλοι 
του Κλάδου ΠΕ ή ΤΕ Νοσηλευτικής, με βαθμό Τμημα- 
τάρχη Β’-Α’. 

Αρθρο 3 

Τα προσόντα διορισμού που απαιτούνται κατά Κατηγο¬ 
ρία, Κλάδο και ειδικότητα για την πλήρωση θέσεων του 
Ιδρύματος καθορίζονται με το Π.Δ. 194/88 (ΦΕΚ 84/ 
6.5.88/τ.Α') «Καθορισμός των προσόντων διορισμού σε 
θέσεις των Δημοσίων Υπηρεσιών και Νομικών Προσώπων 
Δημοσίου Δικαίου». 

Άρθρο 4 

1. Οι υπηρετούντες μόνιμοι υπάλληλοι του Ιδρύματος 
κατά τη δημοσίευση του παρόντος Π. Δ/τος κατατάσσο¬ 


νται κατά κατηγορίες και κλάδο στις αντίστοιχες θέσεις 
του άρθρου 2 παράγραφος 1, 2, 3 περ. I του παρόντος, 
σύμφωνα με τις ισχύουσες κάθε φορά διατάξεις. 

2. Το μη μόνιμο προσωπικό του Ιδρύματος εξακολουθεί 
κατά τη δημοσίευση του παρόντος να υπηρετεί κατ' 
αριθμό και ειδικότητα σε αντίστοιχες προσωρινές θέσεις 
που έχουν συσταθεί σε εφαρμογή των διατάξεων των Ν. 
1476/84 και 1735/87 και οι οποίες καταργούνται με την 
για οποιοδήποτε λόγο αποχώρηση των υπαλλήλων που τις 
κατέχουν. 

Άρθρο 5 

Η πλήρωση των συνιστωμένων με τα άρθρα 1 και 2 του 
παρόντος Π.Δ. θέσεων, θα γίνει σταδιακά από το έτος 
1993, και με την προϋπόθεση ότι στους προϋπολογισμούς 
των οικείων οικονομικών ετών θα εγγραφούν οι σχετικές 
πιστώσεις. Οι θέσεις που θα πληρωθούν κατά το έτος 
1993 δεν μπορεί να υπερβούν τις έξι (6) για τον Κλάδο ΤΕ 
και τις είκοσι έξι (26) για τον Κλάδο ΔΕ. 

Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΣΤΑΘΟΠΟΥΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 430 (2) 

Τροποποίηση του Π.Δ. 27/1991 «Οργανισμός Λέσχης Αξι¬ 
ωματικών Ενόπλων Δυνάμεων» (ΦΕΚ ΙΟ/τ.Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη: 

α. Τη διάταξη της παρ. 5 του άρθρου 24 του Ν. 1558/ 

1985 «Κυβέρνηση και Κυβερνητικά Όργανα», (ΦΕΚ 135/ 
τ.Α’). 

β. Τις διατάξεις της παρ. 10 του άρθρου 9 του Ν. 1586/ 

1986 «Βαθμολογική Διάρθρωση των θέσεων του Δημο¬ 
σίου, ΝΠΔΔ και των Οργανισμών Τοπικής Αυτοδιοίκησης 
(ΟΤΑ) και άλλες διατάξεις» (ΦΕΚ 37/τ.Α’). 

γ. Τις διατάξεις του άρθρου 6 παράγραφος 5 του Ν. 
2026/92. 

δ. Τη διάταξη του άρθρου 18 παράγραφος 1 εδάφιο ι 
του Ν. 660/1977 «Περί Υπουργείου Εθνικής Αμύνης και 
Οργάνων Ανωτάτης Διοικήσεως και Ελέγχου των Ενόπλων 
Δυνάμεων», (ΦΕΚ 218/1977/τ.Α’). 

ε. Την υπ' αριθμό Υ.2009/20.5.93 Κοινή απόφαση 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών», (ΦΕΚ 365/τ.Β’/93). 

στ. Την υπ’ αριθμό 1944/9.12.92 Κοινή απόφαση Πρω¬ 
θυπουργού και Υπουργού Εθνικής Αμύνης «Ανάθεση αρ¬ 
μοδιοτήτων στους Υφυπουργούς Εθνικής Αμύνης Ιωάννη 
Σταθόπουλο και Σπήλιο Σπηλιωτόπουλο», (ΦΕΚ 727/ 
τ.Β’). 

ζ. Την σύμφωνη γνώμη του ΔΣ/ΛΑΕΔ, που διατυπώθηκε 
με την υπ, αριθ. 2/501/18.3.1992 απόφασή του. 

η. Την υπ’ αριθμό 33 γνωμοδότηση της 21.8.92 Συνε¬ 
δρίασης του Ανωτάτου Στρατιωτικού Συμβουλίου. 

θ. Από τις διατάξεις αυτού του διατάγματος δεν πρόκα- 
λείται δαπάνη σε βάρος του Προϋπολογισμού του 
Ν.Π.Δ.Δ. Λέσχης Αξιωματικών Ενόπλων Δυνάμεων. 

ι. Την υπ’ αριθμό 552/93 γνωμοδότηση του Συμβουλίου 
της Επικράτειας. 

Μετά από πρόταση του Υπουργού Προεδρίας της Κυ- 
βερνήσεως και των Υφυπουργών Εθνικής Αμύνης και Οι¬ 
κονομικών, αποφασίζουμε: 


Αρθρο μόνο 

Η περίπτωση δ' της παρ. 3 του άρθρου 4 του ΠΔ 27/ 
1991 (ΦΕΚ 10/Α74.2.1991) αντικαθίσταται ως εξής: 

«δ Κλάδος ΔΕ τεχνικών» 

1. Ειδικότητας Μαγείρων θέσεις τρεις 3 

2. Ειδικότητας Σερβιτόρων θέσεις οκτώ 8 

3. Ειδικότητας Κομμωτών θέσεις μία 1 

4. Ειδικότητας Υδραυλικών 

Εγκαταστάσεων θέσεις μία 1 

5. Ειδικότητας Ηλεκτρολόγου θέσεις μία 1 

6. Ειδικότητας Ράπτριας - 

Πλύντριας Σιδερώτριας θέσεις μία 1 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Αμυνας αναθέτουμε τη δη¬ 
μοσίευση του παρόντος. 


Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΣΤΑΘΟΠΟΥΛΟΣ 


τρικής του Πανεπιστημίου Αθηνών (συν. 10.12.1991). 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται άμεση οικονομική επιβάρυνση στον 
Κρατικό Προϋπολγοισμό καθόσον οι δαπάνες για τη λει¬ 
τουργία των κλινικών θα προσδιοριστούν με την έκδοση 
της απόφασης εγκατάστασης και λειτουργίας κατά τις 
διατάξεις του άρθρου 13 του Ν. 1397/1983, με την οποία 
και θα οριστεί ο αριθμός των κλινών και θα καλυφθούν οι 
μεν δαπάνες νοσηλείας από τον προϋπολογισμό του οι¬ 
κείου Νοσοκομείου, στο οποίο θα εγκατασταθούν, οι δε 
δαπάνες για την εκπαίδευση και έρευνα από τον προϋπο¬ 
λογισμό του Πανεπιστημίου Αθηνών σύμφωνα με τις δια¬ 
τάξεις του άρθρου 8 του παρόντος διατάγματος. 

4. Τις αριθμ. 272/92 και 570/93 γνωμοδοτήσεις του 
Συμβουλίου της Επικράτειας, με πρόταση των Υπουργών 
Προεδρίας της Κυβέρνησης και Εθνικής Παιδείας και 
θρησκευμάτων, αποφασίζουμε: 

Αρθρο 1 

Ίδρυση 

Ιδρύονται στο Τμήμα Ιατρικής του Πανεπιστημίου Αθη¬ 
νών Α' Ψυχιατρική Κλινική Γενικού Νοσοκομείου και Β' 
Ψυχιατρική Κλινική Γενικού Νοσοκομείου, οι οποίες εξυ¬ 
πηρετούν τις εκπαιδευτικές, ερευνητικές και νοσηλευτι¬ 
κές ανάγκες στα γνωστικά αντικείμενα της Ψυχιατρικής 
και ειδικότερα της Συμβουλευτικής - Διασυνδετικής Ψυ¬ 
χιατρικής και της ψυχοσωματικής ιατρικής. Το κλινικό 
έργο περιλαμβάνει την περίθαλψη ασθενών, την παροχή 
υπηρεσιών Συμβουλευτικής - Διασυνδετικής Ψυχιατρικής 
στο Νοσοκομείο καθώς και τη διασύνδεση μέσω των θε¬ 
σμοθετημένων κατά τις διατάξεις των άρθρων 91-101 
του Ν. 2071/92, μονάδων Ψυχικής Υγείας του Νοσοκο¬ 
μείου, με τον πληθυσμό που διαμένει στην υγειονομική 
περιφέρεια της έδρας του οικείου Νοσοκομείου και στον 
οποίο παρουσιάζονται προβλήματα ψυχικής υγείας. 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 431 (3) 

Ίδρυση κλινικών στο Τμήμα Ιατρικής του Πανεπιστημίου 
Αθηνών και καθορισμός του εσωτερικού κανονισμού 
τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη: 

1 .α) Τις διατάξεις των άρθρων 50 παρ. 1 και 7 παρ. 5 του 
Ν. 1268/82 «Για τη δομή και λειτουργία των Ανωτάτων Εκ¬ 
παιδευτικών Ιδρυμάτων» (Α' 87), όπως η τελευταία αυτή 
διάταξη τροποποιήθηκε με το άρθρο 48 παρ. 2 του Ν. 
1404/83 «Δομή και λειτουργία των Τεχνολογικών Εκπαι¬ 
δευτικών Ιδρυμάτων» (Α' 173). 

β) Τις διατάξεις του άρθρου 19 παρ. 2 του Ν. 1735/87 
«Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατά¬ 
ξεις» (Α’ 195). 

γ) Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/92 
(Α' 154). 

2. Τη γνώμη της Γενικής Συνέλευσης του Τμήματος Ια¬ 


Άρθρο 2 

Εσωτερικός κανονισμός 

Ο εσωτερικός κανονισμός των Κλινικών που αναφέρο- 
νται στο προηγούμενο άρθρο καθορίζεται, σύμφωνα με τα 
επόμενα άρθρα. 

Αρθρο 3 
Αποστολή 

1. Κάθε Κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής, καθώς και των άλλων Τμη¬ 
μάτων του Πανεπιστημίου Αθηνών σε προπτυχιακό και με- 
ταπτυχιακκό επίπεδο στα θέματα με τα οποία ασχολείται 
κάθε κλινική, σύμφωνα με το άρθρο 1 του παρόντος δια¬ 
τάγματος. 

β) Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στο αντικείμενο της Κλινικής. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

ε) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

στ) Την οργάνωση τοπικών, εθνικών και διεθνών συνε¬ 
δρίων, συμποσίων, σεμιναρίων, διαλέξεων και μετεκπαι- 
δευτικών μαθημάτων με σκοπό την ενημέρωση του κοι¬ 
νού, του νοσηλευτικού, του ιατρικού και λοιπού προσωπι¬ 
κού της Κλινικής. 

Άρθρο 4 
Προσωπικό 

Το προσωπικό κάθε Κλινικής απαρτίζεται από: 
α) Μέλη ΔΕΠ του Τμήματος Ιατρικής που το γνωστικό 
αντικείμενο εμπίπτει στα διδακτικά, ερευνητικά και νοση¬ 
λευτικά ενδιαφέροντα της Κλινικής, όπως αυτά ορίζονται 
στο άρθρο 1 του παρόντος διατάγματος. 

β) Ειδικευόμενους ιατρούς, νοσηλευτές και λοιπούς 
επιστήμονες. 

γ) Μέλη Ειδικού Διοικητικού - Τεχνικού Προσωπικού και 
δ) Υγειονομικό και λοιπό προσωπικό που τοποθετείται 
στην Κλινική, σύμφωνα με τις εκάστοτε ισχύουσες διατά¬ 
ξεις. 

Άρθρο 5 

Διοίκηση - Αρμοδιότητες 

1. Κάθε Κλινική διευθύνεται από μέλος του ΔΕΠ του 
Τμήματος Ιατρικής, που ορίζεται, σύμφωνα με το άρθρο 
28 παρ. 2 του Ν. 2083/1992, 

2. Ο Διευθυντής της Κλινικής ασκεί τις αρμοδιότητες 
που ορίζει το άρθρο 7 παρ. 4 του Ν. 1268/82 και επι¬ 
πλέον: 

α) Καταρτίζει και εισηγείται το πρόγραμμα λειτουργίας 
για τις διδακτικές και ερευνητικές δραστηριότητες της 
Κλινικής και μεριμνά για την υλοποίησή του. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου στο οποίο εγκαθίστα¬ 
ται η Κλινική για την παροχή του νοσηλευτικού έργου. 

γ) Διαχειρίζεται κάθε έσοδο που περιέχεται στην Κλι¬ 
νική, σύμφωνα με τις ισχύουσες διατάξεις. 

δ) Μεριμνά για τη στελέχωση της Κλινικής με το ανα¬ 
γκαίο προσωπικό. 

ε) Εισηγείται τους υπεύθυνους αναλωσίμων υλικών και 
του κινητού εξοπλισμού. 

στ) Υπογράφει κάθε έγγραφο που εξέρχεται από την 
Κλινική. 

Άρθρο 6 
Πόροι 

Πόροι κάθε Κλινικής είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Πανεπιστημίου Αθηνών και οι οποίες 
χορηγούνται από το Τμήμα Ιατρικής, σύμφωνα με τη διαδι¬ 
κασία του άρθρου 8 του Ν. 1268/82. 

β) Οι πιστώσεις από άλλες πηγές όπως: ι) η ετήσια επι¬ 
χορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από διάφορα Υπουργεία της 
Χώρας, ιι) οι κληρονομιές, κληροδοτήματα, δωρεές και 
κάθε άλλη οικονομική ενίσχυση που προέρχεται από ημε¬ 
δαπά ή αλλοδαπά φυσικά και νομικά πρόσωπα προς το Πα¬ 


νεπιστήμιο Αθηνών για τους σκοπούς της Κλινικής, εφό¬ 
σον δεν τίθενται όροι που αντιβαίνουν στο σκοπό της Κλι¬ 
νικής και του Πανεπιστημίου Αθηνών. 

Άρθρο 7 
Τηρούμενα βιβλία 

Για τις ανάγκες κάθε Κλινικής τηρούνται τα ακόλουθα 
βιβλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών της Κλινικής. 

- Βιβλίο επιστημονικής δραστηριότητας της Κλινικής. 

- Βιβλίο μεταβολών του προσωπικού της Κλινικής και 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για την Κλι¬ 
νική. 

Άρθρο 8 
Εγκατάσταση 

1. Κάθε Κλινική εγκαθίσταται και λειτουργεί σε χώρους 
που παραχωρούνται, σύμφωνα με τη διαδικασία του άρ¬ 
θρου 13 παρ. 1 του Ν. 1397/1983, για τη διεξαγωγή του 
έργου της. 

2. Στο χώρο της εγκατάστασης υπάρχει πινακίδα με τον 
τίτλο της Κλινικής και το ονοματεπώνυμο του διευθυ¬ 
ντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του διατάγμα¬ 
τος αυτού. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ 4 ΘΡΗΣΚ/ΤΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 432 (4) 

Ιδρυση Εργαστηρίων στο Τμήμα Επιστήμης Φυσικής Αγω¬ 
γής και Αθλητισμού του Αριστοτελείου Πανεπιστημίου 
Θεσσαλονίκης και καθορισμός του εσωτερικού τους 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 1 και 7 παρ. 5 του Ν. 1268/82 
*Για τη δομή και λειτουργία των Α.Ε.Ι.» (Α’ 87) όπως η τε¬ 
λευταία αυτή διάταξη τροποποιήθηκε με το άρθρο 48 παρ. 

2 του Ν. 1404/83 «Δομή και λειτουργία των Τ.Ε.Ι.» (Α 
173). 

β. Του άρθρου 29Α του Ν. 1558/85, όπως αυτό προσε- 
τέθη με το άρθρο 27 του Ν. 2081/92 (Α’ 154) και 
γ. Του άρθρου 19 παρ. 2 του Ν. 1735/1987 (Α’ 195). 

2. Την γνώμη της Γενικής Συνέλευσης του Τμήματος 
Επιστήμης Φυσικής Αγωγής και Αθλητισμού του Αριστο- 
τελείου Πανεπιστημίου Θεσσαλονίκης (συνεδριάσεις 
173/5.3.1992 και 174/19.3.92). 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη εις βάρος του προϋπολογι¬ 
σμού του Πανεπιστημίου Θεσσαλονίκης, για το οικονομικό 
έτος 1993, ενώ για τα επόμενα οικονομικά έτη προκαλεί- 
ται δαπάνη 800.000 δραχμών για κάθε εργαστήριο η 
οποία θα καλυφθεί κατά τις διατάξεις του άρθρου 7 του 
παρόντος. 

4. Την αριθμ. 502/1993 γνωμοδότηση του Συμβουλίου 
της Επικρατείας, με πρόταση των Υπουργών Προεδρίας 
της Κυβέρνησης και Εθνικής Παιδείας και θρησκευμά¬ 
των, αποφασίζουμε: 

Αρθρο 1 

Ίδρυση 

Ιδρύονται στο Τμήμα Επιστήμης Φυσικής Αγωγής και 
Αθλητισμού του Πανεπιστημίου Θεσσαλονίκης τα εξής 
Εργαστήρια: 

α) «Εργαστήριο Ανθρωπιστικών Ερευνών» το οποίο εξυ¬ 
πηρετεί τις εκπαιδευτικές και ερευνητικές ανάγκες στο 
γνωστικό αντικείμενο των Ανθρωπιστικών Σπουδών. 

β) «Εργαστήριο Αθλητιατρικής» το οποίο εξυπηρετεί τις 
εκπαιδευτικές και ερευνητικές ανάγκες στο γνωστικό 
αντικείμενο της Αθλητιατρικής. 

γ) «Εργαστήριο Εργοφυσιολογίας - Εργομετρίας» το 
οποίο εξυπηρετεί τις εκπαιδευτικές και ερευνητικές ανά¬ 
γκες στο γνωστικό αντικείμενο της Εργοφυσιολογίας - Ερ- 
γομετρίας. 

Αρθρο 2 

Εσωτερικός Κανονισμός 

Ο εσωτερικός κανονισμός των ιδρυομένων με το προη¬ 
γούμενο άρθρο εργαστηρίων, περιέχεται στα επόμενα άρ¬ 
θρα. 

Αρθρο 3 
Αποστολή 

Κάθε Εργαστήριο έχει ως αποστολή: 

1. Την κάλυψη των διδακτικών αναγκών σε προπτυχιακό 
και μεταπτυχιακό επίπεδο του Τμήματος Επιστήμης Φυσι¬ 
κής Αγωγής και Αθλητισμού καθώς και άλλων Τμημάτων 
του Πανεπιστημίου Θεσσαλονίκης στα αντικείμενα με τα 
οποία ασχολείται. 

2. Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνωστι¬ 
κών αντικειμένων των Εργαστηρίων. 

3. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα Ελληνικά και Αλλοδαπά, 
εφόσον οι επιστημονικοί στόχοι συμπίπτουν, συμβαδίζουν 
και αλληλοσυμπληρώνονται με εκείνους των Εργαστη¬ 
ρίων, μέσα σε πνεύμα αμοιβαιότητας και συλλογικής ερ¬ 
γασίας. 

4. Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

5. Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 


κούς φορείς και τη συμβολή των Εργαστηρίων στη μελέτη 
προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 4 

Προσωπικό 

Το προσωπικό κάθε Εργαστηρίου απαρτίζεται από τα 
μέλη ΔΕΠ του Τμήματος Επιστήμης Φυσικής Αγωγής και 
Αθλητισμού που το γνωστικό τους αντικείμενο εμπίπτει 
στα ερευνητικά ενδιαφέροντα κάθε Εργαστηρίου, όπως 
αυτά ορίζονται στο άρθρο 1 του παρόντος προεδρικού 
διατάγματος καθώς και τα μέλη ΕΔΤΠ και το λοιπό επιστη¬ 
μονικό προσωπικό που τοποθετείται στα Εργαστήρια, 
σύμφωνα με τις εκάστοτε ισχύουσες διατάξεις. 

Άρθρο 5 

Διοίκηση - Αρμοδιότητες 

1. Κάθε Εργαστηρίο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.), που ορίζεται, 
σύμφωνα με τις διατάξεις του άρθρου 28 του Ν. 2083/92 
(Α* 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του Εργαστηρίου. 

β) Καταρτίζει και υποβάλλει για έγκριση στα αρμόδια όρ¬ 
γανα του ιδρύματος το ετήσιο πρόγραμμα λειτουργίας του 
Εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων 
του Εργαστηρίου. 

δ) Μεριμνά για τη στελέχωση του Εργαστηρίου με το 
αναγκαίο προσωπικό. 

ε) Μεριμνά για την κατανομή των χώρων του Εργαστη¬ 
ρίου. 

στ) Υποβάλλει τον ετήσιο απολογισμό των δραστηριοτή¬ 
των του Εργαστηρίου. 

ζ) Εισηγείται τους υπεύθυνους αναλωσίμων υλικών και 
του κινητού εξοπλισμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή και αποδοτική λειτουργία του 
Εργαστηρίου. 

Άρθρο 6 

Λειτουργία 

1. Κάθε Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του ιδρύματος. 
Το ωράριο εργασίας του προσωπικού είναι αυτό που προ- 
βλέπεται από τις κείμενες διατάξεις για κάθε κατηγο¬ 
ρία. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει μέσα στα πλαίσια της αποστολής 
του Εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων και 
υλικών που ανήκουν σ' αυτό, την παραμονή των εργαζομέ- 

νων (προσωπικού, φοιτητών, επισκεπτών), στους χώρους, 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων καθώς και στην προστασία των οργάνων και 
εγκαταστάσεών του από βλάβες. 

4· Μ χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου σύμφωνα με τις κείμενες δια¬ 
τάξεις. 

6. Ο διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του Εργαστη¬ 
ρίου. 

Αρθρο 7 
Πόροι 

Πόροι των Εργαστηρίων είναι: 
α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Ιδρύματος και οι οποίες χορηγούνται 
σύμφωνα με τη διαδικασία του άρθρου 9 του Ν. 1268/82. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του Π.Δ. 159/1984 (Α’ 53). 
γ) Οι πιστώσεις από άλλες πηγές άπως: 
ι) η ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της χώρας 

ιι) οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Θεσσαλονίκης για τους σκοπούς των Εργαστη¬ 
ρίων, εφόσον δεν τίθενται όροι που αντιβαίνουν στο 
σκοπό των Εργαστηρίων και του Πανεπιστημίου Θεσσαλο¬ 
νίκης. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 8 

Τηρούμενα βιβλία 

Για τις ανάγκες των Εργαστηρίων τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου. 

- Βιβλίο περιουσιακών στοιχείων. 

- Φάκελος οικονομικών στοιχείων για κάθε έτος. 

- Κατάλογος επιστημονικών βιβλίων, περιοδικών και ορ¬ 
γάνων. 

- Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για τα Εργα¬ 
στήρια. 

Άρθρο 9 

Χώροι εγκατάστασης 

Χώροι εγκατάστασης κάθε Εργαστηρίου είναι οι χώροι 


που παραχωρούνται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τα όρ¬ 
γανα και το λοιπό τεχνικό εξοπλισμό για τη διενέργεια των 
ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚ/ΤΟΝ 

ΣΩΤ. ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

- 4 - 

ΑΠΟΦΑΣΕΙ Σ 

Αριθ. Φ.0544/3/ΑΣ 393/Μ.4266 (5) 

Έγκριση Πρωτοκόλλου βασικών κατευθύνσεων συνεργα¬ 
σίας μεταξύ των Γ ενικών Αρχείων του Κράτους της Ελ¬ 
ληνικής Δημοκρατίας και της Κρατικής Υπηρεσίας Αρ¬ 
χείων της Ρωσικής Ομοσπονδίας. Αθήνα, 30.6.1993. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του Νόμου 1558/1985 «Κυβέρνηση και Κυβερνητικά 
Όργανα (ΦΕΚ 137/τ.Α). 

2. Την υπ’ αριθ. Υ. 1983 Υπουργική Απόφαση που δη- 
μοσιεύθηκε στο υπ’ αριθ. 620 Φύλλο της Εφημερίδος της 
Κυβερνήσεως τεύχος δεύτερο της 15.10.1992 για τον 
καθορισμό αρμοδιοτήτων της Υφυπουργού Εξωτερικών 
Βιργινίας Τσουδερού. 

3. Το περιεχόμενο του υπό έγκριση Πρωτοκόλλου. 

4. Την υπ’ αριθ. Υ1939/1992 κοινή απόφαση του Πρω¬ 
θυπουργού και του Υπουργού Εθνικής Παιδείας και θρη¬ 
σκευμάτων, για τη μεταβίβαση αρμοδιοτήτων, αποφασί¬ 
ζουμε: 

Εγκρίνουμε ως έχει και στο σύνολό του το Πρωτόκολλο 
βασικών κατευθύνσεων συνεργασίας μεταξύ των Γενικών 
Αρχείων του Κράτους της Ελληνικής Δημοκρατίας και της 
Κρατικής Υπηρεσίας Αρχείων της Ρωσικής Ομοσπονδίας 
που υπογράφηκε στην Αθήνα στις 30.6.1993 του οποίου 
το κείμενο σε πρωτότυπο στην ελληνική γλώσσα έχει ως 
εξής: 

Αθήνα, 28 Σεπτεμβρίου 1993 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Β. ΤΣΟΥΔΕΡΟΥ ΑΝΑΣΤ. ΣΠΗΛΙΟΠΟΥΛΟΣ 


ΠΡΩΤΟΚΟΛΛΟ 

βασικών κατευθύνσεων συνεργασίας μεταξύ των «Γενι¬ 
κών Αρχείων του Κράτους» της Ελληνικής Δημοκρατίας 
και της Κρατικής Υπηρεσίας Αρχείων της Ρωσικής Ομο¬ 
σπονδίας. 

Τα «Γενικά Αρχεία του Κράτους» της Ελληνικής Δημο¬ 
κρατίας και της Κρατικής Υπηρεσίας Αρχείων της Ρωσικής 

Ομοσπονδίας, καλούμενα εφεξής τα Μέρη, 

σύμφωνα με το Πρόγραμμα πολιτιστικής και επιστημονι¬ 
κής συνεργασίας μεταξύ Ελληνικής Δημοκρατίας και Ρω¬ 
σικής Ομοσπονδίας που υπεγράφη για το 1992 - 1994, 
αλλά και άλλες διακρατικές συμφωνίες μεταξύ Ελλάδος 
και Ρωσίας για πολιτιστική και επιστημονική συνεργα¬ 
σία, 

που απορρέουν απά την κοινή του επιδίωξη για περαι¬ 
τέρω ανάπτυξη και πύκνωση των επαφών μεταξύ των Υπη¬ 
ρεσιών των Αρχείων των Μερών, 

συμφώνησαν να ακολουθήσουν τις εξής βασικές κατευ¬ 
θύνσεις συνεργασίας: 

Αρθρο 1 

Με σκοπό την ανταλλαγή πληροφοριών και εμπειρίας 
εργασίας, τα Μέρη θα προσκαλούν, με βάση την αμοιβαιό¬ 
τητα, τους ειδικούς επί των Αρχείων του άλλου Μέρους. 
Συνολικός χρόνος παραμονής των ειδικών κατά τις ανταλ¬ 
λαγές ορίζεται σε 30 ημέρες κατ' έτος. Το αποστέλον Μέ¬ 
ρος αναλαμβάνει τα έξοδα μεταβάσεως και επιστροφής 
των εκπροσώπων του στον τομέα αυτά, το δέ Μέρος υπο¬ 
δοχής καλύπτει τα έξοδα παραμονής της ξένης αντιπρο¬ 
σωπείας στη χώρα του. Τα Μέρη συμφωνούν ώστε ο χρό¬ 
νος και ο σκοπός αυτής της αποστολής να ανακοινώνεται 
τουλάχιστον 2-3 μήνες προ του χρόνου ενάρξεως της επι- 
σκέψεως αυτής. 

Άρθρο 2 

Τα Μέρη συμφώνησαν για την ισοβαρή ανταλλαγή αντι¬ 
γράφων και μικροταινιών των αρχειακών εγγράφων που 
αναφέρονται στην περίοδο 1774-1914, τόσο για τον 
εμπλουτισμό των αρχείων τους όσο και για την ικανοποί¬ 
ηση των απαιτήσεων των ερευνητών τους. 

Άρθρο 3 

Τα Μέρη θα ανταλλάσσουν δημοσιεύματα των Αρχείων, 
καθώς επίσης επιστημονικά - πληροφορικά εγχειρίδιας, 


συλλογές εγγράφων και βιβλία σχετικά με την αρχειονο- 
μία. 

Άρθρο 4 

Τα Μέρη θα συμβάλλουν στην αξιοποίηση του υλικού 
των κρατικών αρχείων και των παραρτημάτων τους από 
τους ερευνητές του άλλου Μέρους, σύμφωνα με την ισχύ- 
ουσα νομοθεσία της κάθε χώρας. 

Άρθρο 5 

Με συμφωνία των «Γενικών Αρχείων του Κράτους» της 
Ελληνικής Δημοκρατίας και της Κρατικής Υπηρεσίας Αρ¬ 
χείων της Ρωσικής Ομοσπονδίας, οι διατάξεις του παρό¬ 
ντος Πρωτοκόλλου δύνανται να τροποποιηθούν και να συ¬ 
μπληρωθούν. 

Άρθρο 6 

Η συνεργασία μεταξύ των δύο φορέων στα πλαίσια του 
παρόντος Πρωτοκόλλου δεν αποκλείει και άλλες μορφές 
ειδικών επαφών στον τομέα των Αρχείων, που πραγματο¬ 
ποιούνται, κατόπιν ειδικής συμφωνίας, βάσει αμοιβαιότη- 
τος. 

Άρθρο 7 

Το παρόν Πρωτόκολλο τίθεται σε ισχύ από την ημέρα 
υπογραφής του και για διάρκεια 5 ετών, δύναται δε αυτο¬ 
μάτως να ανανεωθεί για τα επόμενα 5 χρόνια, εφόσον το 
ένα εκ των Μερών δεν ειδοποιήσει το άλλο ότι επιθυμεί τη 
διακοπή της συνεργασίας αυτής σε διάστημα όχι μικρό¬ 
τερο από 6 μήνες προ της λήξεως της περιόδου ισχύος 
του Πρωτοκόλλου. 

Υπεγράφη στην Αθήνα, την Τετάρτη, 30 Ιουνίου 1993, 
σε δύο αντίτυπα τόσο στην ελληνική όσο και στη ρωσική 
γλώσσα, τα δύο κείμενα έχοντα την ίδια ισχύ. 

Για τα «Γενικά Αρχεία Για την Υπηρεσία Κρατικών 
του Κράτους» Αρχείων 

της Ελληνικής Δημοκρατίας Ρωσικής Ομοσπονδίας 
(υπογραφή) (υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



